11. ΑΠΟΦΑΣΙΣ ΥΠΟΥΡΓΩΝ ΠΡΟΕΔΡ. ΚΥΒΕΡΝΗΣΕΩΣ, ΟΙΚΟΝΟΜΙΚΩΝ  ΚΑΙ ΚΟΙΝΩΝΙΚΩΝ ΥΠΗΡΕΣΙΩΝ Αριθ. 103159/9313 της 12/30 Ιουλ. 1977 (ΦΕΚ Β΄ 720) Περί χορηγήσεως επιδόματος ειδικών συνθηκών εργασίας εις το πάσης φύσεως προσωπικόν του Σταθμού Αιμοδοσίας του Θεαγενείου Ιατρικού Ινστιτούτου Θεσ/νίκης. Έχοντες υπ’ όψει: 1.Τας διατάξεις του άρθρου 2 του Ν.Δ. 133/1974 «περί αυξήσεως και επεκτάσεως του χορηγουμένου εις το προσωπικόν των Κέντρων και Σταθμών Αιμοδοσίας επιδόματος επικινδύνου εργασίας» (Φ.Ε.Κ. 320/Α΄/1974). 2.Το Ν.Δ. 216/1974 «περί συστάσεως Υπ. Προεδρίας Κυβερνήσεως». 3.Την από 14-10-76 απόφασιν του Διοικητικού Συμβουλίου του Θεαγενείου Ιατρικού Ινστιτούτου Θεσ/νίκης. 4.Την υπ’ αριθ. Δ3/2861/24-9-76 απόφασιν των Πρωθυπουργού και Υπουργού Κοινωνικών Υπηρεσιών (Φ.Ε.Κ. 1192/Β΄/1976). 5.Την υπ’ αριθ. ΔΑ7/2/2/4/31-12-74 απόφαση του Πρωθυπουργού «περί μεταβιβάσεως αρμοδιοτήτων εις τον Υπουργόν Προεδρίας Κυβερνήσεως», αποφασίζομεν: 1.Χορηγούμεν από 1ης Ιανουαρίου 1977 επίδομα ειδικών συνθηκών εργασίας εις το πάσης φύσεως προσωπικόν του Σταθμού Αιμοδοσίας του Θεαγενείου Ιατρικού Ινστιτούτου Θεσ/νίκης κατά ποσοστόν τεσσαράκοντα τοις εκατόν (40%) επί του βασικού αυτού μισθού. Η παρούσα  δημοσιευθήτω δια της Εφημερίδος της Κυβερνήσεως. 